open-index/open-wikipedia-markdown huggingface dataset:
Juodasis žirkliasnapis

**Juodasis žirkliasnapis** (*Rynchops niger*) – kirinių (*Laridae*) šeimos jūrinis paukštis, priklausantis vienai iš trijų labai panašių žirkliasnapių rūšių. Sutinkamas Pietų ir Šiaurės Amerikoje. 

## Išvaizda

Suaugęs paukštis yra 40–50 cm ilgio, jo sparnų mostas siekia 107–127 cm, svoris – nuo 212 iki 447 g, patinai stambesni. Išskirtinis snapas ryškiaspalvis, prie pagrindo raudonas, toliau - tamsus, juodas. Jo posnapis ilgesnis, pritaikytas košti vandeniui skrydžio metu. Turi neįprastas paukščiams akis, panašias kaip kačių, su vertikaliais vyzdžiais. 

## Paplitimas

Peri Pietų ir Šiaurės Amerikoje. Šiaurinė populiacija žiemoja šiltesniuose Karibų jūros ir subtropinio Ramiojo vandenyno pakrančių vandenyse, tuo tarpu Pietų Amerikos žirkliasnapiai perskrenda tik nežymius atstumus ryšium su kasmetiniais potvyniais, užliejančiais jų mitybos plotus upių seklumose. Daug laiko praleidžia smėlingose upių ir lagūnų seklumose, pakrantėse, paplūdimiuose. Veisiasi pavienėmis grupėmis. Padeda nuo trijų iki septynių kiaušinių, kuriuos peri abu tėvai.

## Mityba

Grobį gaudo daugiausia dideliais būriais, skrisdami žemai prie vandens paviršiaus. Skrydžio metu panardinta apatine snapo dalimi košia vandenį, taip užkabindami ir susemdami smulkių žuvų, vabzdžių, vėžiagyvių, moliuskų. Maitinasi ir dieną, ir naktį. 

## Taksonomija

Genties vardas *Rynchops* kildinamas iš senovės graikų *rhunkhos* – „snapas“ ir  *koptō* - „nukirsti“. Vardo dalis *niger* yra iš lotynų kalbos – „juodas“. 

Yra trys porūšiai:
* *R. n. niger* – migruojantis, veisiasi Šiaurės Amerikos Atlanto pakrantėje ir nuo pietų Kalifornijos iki Ekvadoro prie Ramiojo vandenyno.
* *R. n. cinerescens* – stambesnis paukštis, veisiasi Pietų Amerikos šiaurinėje ir šiaurės rytinėje dalyje bei Amazonės žemumoje.
* *R. n. intercedens*  – sutinkamas likusioje Atlanto pakrantės dalyje Pietų Amerikoje į pietus iki Argentinos.


Black Skimmer and Chick by Dan Pancamo.jpg|Su jaunikliu
Black Skimmer (Rynchops niger) 1.jpg|Skrydis
Black Skimmer by Dan Pancamo.jpg|Panardintu posnapiu košia vandenį
Black Skimmer RWD2015.jpg|Snapo dalys – skirtingo dydžio
Bec en ciseaux noir juvénile.jpg|Su žiemos sezono plunksnomis


## Šaltiniai

## Nuorodos

* Black skimmer
* Field Guide on Flickr
* Stamps
Karališkasis albatrosas

**Karališkasis albatrosas** (*Diomedea epomophora*) – albatrosinių šeimos jūrinis paukštis. Karališkojo ir keliaujančiojo albatrosų išskleistų sparnų plotis vienas didžiausių tarp visų paukščių (maždaug 3 m).

## Aprašymas
Karališkasis albatrosas vidutiniškai yra nuo 112 iki 123 cm ilgio, vidutinis svoris – 8,5 kg. Patinai yra nuo 2 iki 3 kg sunkesni nei patelės. Vidutinis sparnų plotas nuo 2,9 iki 3,28 m, kartais net 3,5 m. Jaunikliams būdinga balti galva, kaklas, kūnas ir kaklas. Uodega yra balta, išskyrus juodą galą. Vidutinė gyvenimo trukmė – 58 metai.

Daugiausiai minta kalmarais, žuvimis, vėžiagyviais.

## Šaltiniai
Pagonių žiedas

**Pagonių žiedas** ( „Nameisio žiedas“,  „Pagonių karalius“) – 2018 m. Jungtinės Karalystės, Latvijos istorinis filmas apie Žiemgalos valdovą Nameisį ir žiemgalių XIII a. laisvės kovas su kryžiuočiais.

## Aktoriai
* Edvinas Endre – Nameisis
* Džeimsas Blūras – Maksas fon Bukschėvdenas
* Aistė Diržiūtė – Lauga
* Ivo Martinsonas – Valdis
* Andris Keišas – Ūlupas
* Artūras Skrastiņis – popiežius
* Dainis Grūbe – Saremos kunigaikštis Pīto
* Egonas Dombrovskis – karalius Vestardas
* Elyna Vȧne – karalienė Rȧma
* Gintas Andžȧnas – Sakenas
* Lauris Dzelzytis – Lemme
* Jȧnis Ȧmanis – Fulke
* Kasparas Kȧrkliņis – Arko
* Tomas Auniņs – Daugulis
* Kasparas Zāle – Birre
* Anete Berke – Gilla
* Maija Arvena Ozoliņa – Sigi
* Ieva Aleksandrova-Eklone – Ūlupo žmona
* Igoras Šelegovskis – vienuolis
* Juris Žagaras – Traidenis

## Šaltiniai

## Nuorodos
* Filmo ''IMDb'' įrašas 
* Filmo anonsas
Real SC

**Real Sport Clube** – Portugalijos futbolo klubas iš Keluso.

## Istorija
Keluso mieste „Real Sport Clube“, klubas įkurtas 1951 m. Namų rungtynes žaidžia savo stadione, talpinančiame 3 600 žiūrovų.

2017–2018 m. sezone dalyvavo Segunda Liga (II pakopa), bet neįsitvirtino.

## Sezonai

|}

## Spalvinė gama

## Išnašos

## Nuorodos
* Oficiali klubo svetainė 
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)
CD Cova da Piedade

**CD Cova da Piedade** – Portugalijos futbolo klubas iš Kova da Piedadės rajono (fregezijos), netoli šalies sostinės Lisabonos.

## Istorija
„C.D. Cova da Piedade“, klubas įkurtas 1947 m., kai susijungė União Piedense Futebol Clube (įkurtas 1914 m.), ir Sporting Clube Piedense.

Namų rungtynes žaidžia José Martins Vieira stadione, kuris talpina 3 500 žiūrovų.

2016–2017 m. sezone debiutavo Segunda Liga pirmenybėse. Užėmė 16 vietą ir išliko antros pakopos pirmenybėse.

2017–2018 m. sezone dalyvavo Segunda Liga (LigaPro) pirmenybėse (II pakopa).

2020–2021 m. Segunda Liga liko vienuolikti. Nesugebėjo pateikti licencijavimuisi skirtų dokumentų ir buvo pašalinti į žemesnį divizioną. Klubas išformavo pagrindinę komaną ir nedalyvavo čempionate.

## Spalvinė gama

## Apranga
;Sportinės aprangos pokyčiai:
* Namuose žaidžia mėlyna bordo apranga. 

## Sezonai

|}

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* zerozero.pt
* Transfermarkt
Mike Paradinas

**Michael Paradinas**, dar žinomas kaip **µ-ziq** yra britų elektroninės muzikos atlikėjas iš Vimbldono, Londono. Jis yra vienas iš IDM stiliaus pradininkų, kartu su Aphex Twin, Autechre, Boards of Canada. Taip pat, jis yra įrašų bendrovės Planet Mu įkūrėjas.

## Diskografija

### Albumai
* 1993: Tango n' Vectif
* 1994: Bluff Limbo
* 1995: In Pine Effect
* 1997: Lunatic Harness
* 1999: Royal Astronomy
* 2003: Bilious Paths
* 2007: Duntisbourne Abbots Soulmate Devastation Technique
* 2013: Chewed Corners

### EP
* 1994: The Auteurs vs µ-Ziq
* 1995: Salsa with Mesquite
* 1997: Urmur Bile Trax
* 1998: Brace Yourself
* 1999: The Raft EP
* 2013: XTEP
* 2014: Rediffusion

### Singlai
* 1994: Phi*1700 (U/V)
* 1997: My Little Beautiful
* 1999: The Fear
* 2005: Ease Up
* 2018: Inclement
Trumpauodegis albatrosas

**Trumpauodegis albatrosas** arba **sibirinis albatrosas** (*Phoebastria albatrus*) – retas albatrosinių šeimos jūrinis paukštis. 1949 m. ši rūšis buvo laikoma išnykusia, bet 1951 m. vėl atrasta. Dabar yra maždaug 2400 individų. 

Trumpauodegis albatrosas yra didžiausias albatrosas Šiaurės pusrutulyje. Daugiausia laiko ore praleidžia sklandydamas, be to, yra judrus ant žemės. 

Trumpauodegis albatrosas yra vidutinio dydžio albatrosas, sparnų ilgis yra nuo 215 iki 230 cm, kūno ilgis – nuo 84 iki 94 cm, svoris – 4,3 iki 8,5 kg. Daugiausiai minta kalmarais.

## Šaltiniai
Kaukėtasis padūkėlis

**Kaukėtasis padūkėlis** (*Sula dactylatra*) – padūkėlinių (*Sulidae*) šeimos jūrinis paukštis. Sutinkamas okeaninėse tropikų salose, išskyrus rytų Atlantą. Rytų Ramiajame vandenyne jį išstūmė *[[Sula granti]]*, anksčiau laikytas kaukėtojo padūkėlio porūšiu. Paukštis dar vadinamas kaukėtuoju smigiku (*masked gannet*) arba  mėlynveidžiu padūkėliu (*blue-faced booby*).

## Biologija

Didžiausias iš  padūkėlių, jo dydis iki 85 cm, sparnų mostas iki 170 cm, svoris iki 2,2 kg. Suaugęs paukštis baltas, su juoda veido kauke. Abi lytys turi panašų plunksnų apdarą, kuris nesikeičia sezonų eigoje. Peri nedidelėse kolonijose, padeda du baltus kiaušinius smėlėtų paplūdimių nedideliuose įdubimuose. Pirmasis išsiritęs jauniklis paprastai nužudo antrąjį.

Kaukėtasis padūkėlis jūroje paprastai tylus, tačiau kolonijose leidžia aukštą švilpiantį pasveikinimo garsą. Kol peri, demonstruoja platų spektrą garsų. Paukštis pakankamai sėslus, žiemojantis jūroje, bet retai pastebimas toliau nuklydęs nuo perimviečių kolonijos. Jis puikiai nardo, dideliu greičiu smigdamas į vandenį vertikaliai ar beveik vertikaliai iš 12–100 m aukščių, dažniausiai iš 15–35 m aukščio, pasiekdamas  3 m vandens gylį. Daugiausiai minta žuvimi, taip pat galvakojais.

## Taksonomija

Rūšies pavadinimo dalis *dactylatra* sudaryta iš senovės graikų žodžio *dactyl* – „pirštas“ ir lotynų *ater* – „juodas“. „Juodi pirštai“ reiškia išskleistų sparnų galų juodas plunksnas. 

Yra 4 porūšiai, nė vienas iš jų nėra atskiriamas jūroje:
* *S. d. personata* (Gould, 1846): centrinis ir vakarų Ramusis vandenynas, aplink Australiją, šalia Meksikos bei Klipertono saloje.
* *S. d. dactylatra* (Lesson, 1831): Karibų jūra ir kai kurios Atlanto salos, įskaitant Dangun Žengimo salą, taip pat aplink Tobagą.
* *S. d. melanops* (Hartlaub, 1859): vakarų Indijos vandenynas.
* *S. d. tasmani*, įskaitant *S. d. fullagari* (van Tets, Meredith, Fullagar & Davidson, 1988): Lordo Hau sala ir Kermadeko salos

## Literatūra

* Harrison, Peter (1988). *Seabirds* (2nd ed.). London: Christopher Helm. 
* Hilty, Steven L. (2003). *Birds of Venezuela*. London: Christopher Helm. 

## Šaltiniai
Raudonkojis padūkėlis

**Raudonkojis padūkėlis** (*Sula sula*) – padūkėlinių (*Sulidae*) šeimos jūrinis paukštis. Pagal rūšies pavadinimą, suaugusieji visada būna raudonomis kojomis, tačiau plunksnų spalva skiriasi. Jie yra puikūs skraidūnai, nors nerangūs kilimo ir tūpimo metu. Plačiai paplitę tropikų kraštuose, veisiasi paukščių kolonijose pakrančių regionuose, ypač salose.

## Biologija

Raudonkojis padūkėlis yra apie 70 cm ilgio, jo sparnų mostas – iki 1,45 m, svoris – apie 0,8 kg. Būdingos raudonos kojos,šviesiai mėlynas snapas, su raudonomis dėmėmis prie pagrindo. 

Šios rūšies populiacijai būdingas polimorfizmas: yra baltos, baltos juodauodegės, rudos, rudos baltauodegės ir panašios morfos. Jos paprastai veisiasi kartu, bet daugumoje regionų dominuoja viena ar dvi morfos, pvz., Galapagų salose daugiausia sutinkama ruda morfa, nors taip pat čia atskrenda ir balta morfa.

Veisiasi tropikų vandenynų salose. Kitu laiku paukštis būna jūroje, bet retai matomas nutolęs nuo perimviečių. Peri didelėse paukščių kolonijose. Padeda 1 kiaušinį į lizdą neaukštame medyje ar krūmuose, retai – ant žemės. Jį perina 44-46 dienas abu poros nariai. Jauniklis pradeda skraidyti po 3 mėnesių. Šių padūkėlių poros būna stabilios kelis sezonus. Jie demonstruoja įmantrius pasveikinimo ritualus, tarp jų ir šaižų klyksmą, patino mėlynos gerklės rodymą, taip pat trumpus šokius.

Raudonkojis padūkėlis gerai nardo – krenta į vandenį dideliu greičiu, kad pagautų grobį. Dažniausiai maitinasi smulkiomis žuvimis arba kalmarais, kurie renkasi grupėmis prie vandens paviršiaus.

## Taksonomija

Rūšies vardas *Sula* kildinamas iš norvegų kalbos. Yra 3 porūšiai:
* *S. s. sula* (Linnaeus, 1766) – Karibų ir pietvakarių Atlanto salos
* *S. s. rubripes* (Gould, 1838) – tropinis Ramusis ir Indijos vandenynai
* *S. s. websteri* (Rothschild, 1898) – rytų centrinis Ramusis vandenynas

## Šaltiniai
Likėnų tvenkinys

**Likėnų tvenkinys** – tvenkinys Lietuvoje, Biržų rajone, 8 km į vakarus nuo Biržų, Likėnų gyvenvietėje. Suformuotas apie 1961 m. pelkėtoje vietoje iškasus žemes. Priklauso Smardonės upelio (Tatulos intakas) baseinui. Tvenkinio ilgis iš pietryčių į šiaurės vakarus – 0,13 km, plotis – iki 0,09 km. Altitudė 43,5 m. Krantai žemi, apaugę medžiais. Tvenkinį supa Likėnų parkas. Į vakarus už 0,1 km yra Smardonės šaltinis.

Tvenkinys yra Respublikinės Panevėžio ligoninės filialo – Likėnų reabilitacijos ligoninės, teritorijoje.

## Šaltiniai
SC Freamunde

**SC Freamunde** –  Portugalijos futbolo klubas iš Freamundės.

## Istorija
Klubas įkurtas 1933 m. 

## Stadionas
Namų rungtynes žaidžia savo stadione, talpinančiame 3 919 žiūrovų.

## Pasiekimai
* Niekada nėra rungtyniavę stipriausiame divizione.
* 2015–2016 m. Segunda Liga (LigaPro) užėmė 5 vietą.

## Sezonai

|}

## Spalvinė gama

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
FC Vizela

**FC Vizela** () – Portugalijos futbolo klubas iš Vizelos. Namų rungtynes žaidžia savo stadione, kuris talpina 6 100 žiūrovų.

## Istorija
Klubas įkurtas 1939 m. Iškovojo galimybę žaisti stipriausioje šalies futbolo lygoje (1984 m.), bet 1984–1985 m. sezone liko paskutinėje vietoje (16 iš 16 dalyvių) ir iškrito į žemesnį lygmenį.

2016–2017 m. sezone žaidė Segunda Liga (LigaPro) pirmenybėse. Liko 19 vietoje ir iškrito į trečios pakopos pirmenybes.

Trečiame divizione užimdavo pirmą vietą savo grupėje, bet nesisekdavo atkrintamosiose rungtynėse ir nepatekdavo į Segunda liga. Trečiu bandymu pateko į Segunda liga.

2020–2021 m. sezone Segunda Liga užėmė antrą vietą pateko į aukščiausią lygą. 

Nuo 2021–2022 m. rungtyniavo Primeira Liga.

## Spalvinė gama

## Apranga
;Sportinių aprangų gamos pokyčiai:
* Namuose žaidžia tradicine apranga. 

## Pasiekimai
* 1984–1985 m. stipriausiame divizione 16 vieta. (Paskutiniai.)
* 2007–2008 m. antros pakopos pirmenybėse užėmė trečią vietą.

## Sezonai

|}

|}

|}

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Barei (dainininkė)

**Bárbara Reyzábal González-Aller** (g. 1982 m. kovo 29 d. Madride), geriau žinoma sceniniu vardu **Barei** – ispanų dainininkė ir dainų autorė.

Debiutavo 2001 metais, dalyvaudama Benidormo tarptautiniame festivalyje. Po dalyvavimo išvyko į Majamį, kur pradėjo kurti autorines dainas. Sugrįžusi į gimtąjį Madridą, atlikėja pasirodė didžiausiose sostinės scenose ir festivalyje *Starlite*.

2016 metais su daina „Say Yay!“ atstovavo Ispanijai „Eurovizijos“ dainų konkurse Stokholme.

## Diskografija

### Studijiniai albumai

* 2011: *Billete para no volver*
* 2015: *Throw the Dice*

### Singlai
* 2012: *Play*
* 2013: *Another's Life*
* 2013: *Foolish NaNa*
* 2014: *Wildest Horses*
* 2014: *You Fill Me Up (My Yang)*
* 2015: *Time to Fight*
* 2015: *Get Up and Go*
* 2016: *Say Yay!*
* 2017: *I Don't Need to Be You*
* 2017: *Wasn't Me*
* 2017: *Forget It*
* 2017: *Worry, Worry* (su Porta)

## Nuorodos
* Oficiali svetainė 

|-
Jonas Langė

**Jonas Langė** (1855 m. lapkričio 7 d. Vilkaviškio apskrities Mažučių kaime – 1932 m. gegužės 31 d. Kaune) – karo gydytojas–oftalmologas Rusijos imperijoje ir Lietuvos Respublikoje, vienas pirmųjų tokios specializacijos medikų–lietuvių. Aušrininkas.

## Biografija
Baigęs Marijampolės gimnaziją, studijavo Sankt Peterburgo karo medicinos akademijoje. Po baigimo tarnavo karo gydytoju Grenadierių pulke Varšuvoje, vėliau – akių gydytoju Rusijos imperijos kariuomenės didžiausioje karo ligoninėje Lenkijos Kongreso karalystė teritorijoje Varšuvos Ujazdovo pilyje. 1889 m. buvo perkeltas į Kauną ir paskirtas Trečiojo Dono pėstininkų pulko gydytoju, vėliau tapo Kavalerijos keturioliktojo dalinio karo gydytoju. Tuometinės Kauno gubernijos centriniame mieste taip pat vertėsi privačia praktika. 

Lietuvai atgavus Nepriklausomybę, dirbo Dr.J.Basanavičiaus karo ligoninėje Kaune.

## Šaltiniai
*  Milda Budrys, M.D. ''Lithuanian Physicians – „Aušrininkai“'' // Lituanus, Volume 31, No.3 – Fall 1985 
* ''Langė Jonas'' // Vilkaviškio krašto e–etnografijos akademija
XXL (Makedonijos grupė)

**XXL** buvo Makedonijos merginų grupė, susikūrusi specialiai 2000 m. „Eurovizijos“ dainų konkursui Švedijoje.

Grupę sudarė Marija Nikolova, Ivona Džamtovska, Rosica Nikolovska ir Verica Karanfilovska. Konkurso metu dalyvėms buvo 16-18 metų.

2000 metų „Eurovizijoje“ grupė pristatė dainą „100% te ljubam“ (vienas jos autorių yra Vlado Janevski, 1998-ųjų konkurso dalyvis). Nepaisant teigiamų įvertinimų iš muzikos kritikų ir gerbėjų, grupės pasirodymas nebuvo toks sėkmingas – surinkusios 29 taškus, užėmė 15-ą vietą.

## Nuorodos
* Daina „100% te ljubam“

|-
Vietnaminis orangutanas

**Vietnaminis orangutanas** (*Pongo hooijeri*) – hominidų (*Hominidae*) šeimos primatas (*Primates*), priklausantis orangutanų (*Pongo*) genčiai. Pleistoceno epochoje gyveno dabartinio Vietnamo teritorijoje, nors dar yra ginčytina, ar tai buvo visiškai atskira rūšis, ar priklausė vienai kuriai iš dabartinių orangutanų rūšių. Rūšies lotyniškas pavadinimas suteiktas pagerbiant olandų kilmės paleontologą Dirk Albert Hooijer.
Kopijinė DNR

**Kopijinė DNR** arba **komplementari DNR** (**kDNR**) – DNR susintetinama pagal viengrandės RNR (pvz., informacinės RNR (iRNR) arba miRNR) šabloną atvirkštinės transkriptazės reakcijos metu. kDNR yra dažnai naudojama klonuojant eukariotinius genus į prokariotus. Norint pagaminti konkretų baltymą ląstelėje, kuri paprastai šio baltymo negamina, į šią ląstelę perkeliama kDNR, kuri koduotų norimą baltymą. kDNR yra natūraliai gaminamas retrovirusų (pavyzdžiui ŽIV-1, ŽIV-2, beždžionių imunodeficito viruso ir kt.) ir tada pagaminta kDNR yra integruojama į šeimininko ląstelės genomą, kur ši integruota DNR sukuria provirusą.

## Šaltiniai
FC Pas de la Casa

**Futbol Club Pas de la Casa (FC Pas de la Casa)** – buvęs Andoros futbolo klubas iš El Pas de la Kasos.

## Istorija
Klubas iš nedidelio slidinėjimo kurtorto buvo įregistruotas 2015 m.

Žaidė Segunda División de Andorra pirmenybėse 2015-16 m. sezone, bet pasitraukė iš pirmenybių.

Per tą laiką sužaidė devynerias rungtynes. Patyrė aštuonis pralaimėjimus ir kartą sugebėjo iškovoti tašką, kai sužaidė lygiosiomis 2–2 su FC Santa Coloma B ekipa.

Tais pačiais metais (201] m. lapkričio mėn.) komanda buvo išformuota. Kadangi nesužaidė pusės rungtynių, tai jų pasiekimai buvo anuliuoti.

Vėliau (2016–2017 m.) komanda FC Pas de la Casa žaidė futsalą.

## Rungtynės
Žemiau yra pateikiamas rungtynių sąrašas. (Tik oficialios rungtynės.)

## Sezonai

|}
; pastarojo meto sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia geltona juoda apranga. 

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Globalsportsarchive
Limoges FC

**Limoges Football Club** – Prancūzijos futbolo klubas iš Limožo.

## Istorija
Klubo ištakos siekia 1947 m. Nuo 1958 iki 1961 m. žaidė elito divizione. Vėliau iškrito į žemesnius divizionus.

Namų rungtynes žaidžia „Stade Saint-Lazare“, kuris talpina 3 000 žiūrovų.

## Pasiekimai

## Išnašos
Antanas Karužas (1869)

**Antanas Karužas** (1869 m. Rusijos imperijos Suvalkų gubernijos Marijampolės apskrities Veiverių valsčiaus Grigaliūnų kaime – 1922 m. vasario 18 d. Vilniuje) – Rusijos imperijos kariuomenės kariškis.

## Biografija
Po Veiverių pradinės liaudies mokyklos baigimo buvo pašauktas į Rusijos carinę armiją. Atitarnavęs privalomą laiką, nusprendė likti kariuomenėje toliau. Liktinis A.Karužas atostogų tėviškėje metu vedė Konstanciją iš gretimo Petkeliškių kaimo. Su šeima apsigyveno Didžiajame Naugarde, kur buvo įsikūręs jo dalinys. Dalyvavo Rusijos–Japonijos kare, buvo sužeistas ir apdovanotas ordinu. Dirbo pulko štabe raštininku ir kt. 1904 m. gimė duktė Marija, 1906 m. sūnus Aleksandras, 1908 m. duktė Anelė, 1909 m. dukra Genovaitė, 1911 m. sūnus Antanas.

Po Pirmojo pasaulinio karo Karužai iškeliavo į Lietuvą ir 1922 m. sausio 1 d. pasiekė Vilnių. Tų pačių metų vasario 15 d. mirė motina Konstancija, o po trijų dienų ir tėvas Antanas – abu karantine užsikrėtę vidurių šiltine. Našlaičiais likusius penkis vaikus Vilniaus švietimo draugija „Rytas“ apgyvendino prieglaudoje, po to bendrabutyje. Jie pradėjo mokytis Vilniaus mokyklose, vėliau lankė Vytauto Didžiojo gimnaziją. Aleksandras Karuža tapo žymiu Vilniaus krašto pedagogu, Marija Karužaitė-Horodničienė – garsia Lietuvos oftalmologe, Antanas Karužas – žinomu Lenkijos pianistu ir muzikos pedagogu, Lenkijos muzikos įrašų režisūros mokyklos įkūrėju.

## Įvertinimas
* Georgijaus kryžiaus ordinas

## Šaltiniai
* ''Pašaminė ir jos mokykla.'' (Parengė Valentas Šiaudinis)
Arnoldas Voketaitis

**Arnoldas Voketaitis**,  (1930 m. gegužės 11 d. Niu Heivenas, Konektikutas, JAV) – Amerikos operos dainininkas (bosas–baritonas) ir pedagogas.

## Biografija
Kvinipeko universitete () 1954 m. įgijo verslo administravimo ir reklamos bakalauro diplomą. Muzikinio išsilavinimo siekė privačiai: pas Frančeską Ridžį (), Džasintą Markosaną () ir Eldą Erkolę (). Tarnaudamas JAV kariuomenėje laimėjo keletą konkursų, 1955-1956 m. buvo armijos orkestro solistu. *New York City Operoje* 1957 m. debiutavo kaip operos solistas, 1958 m. sekė sėkmingos gastrolės Ispanijoje – *Barselona Gran Teatro del Liceo*.

Vėliau dainavo žymiausiuose Amerikos žemyno operos teatruose: *New Yor City Opera* (12 sezonų), *Lyric Opera of Chicago* (16 sezonų), *San Francisko Opera* (5 sezonus), *Mexico City Bellas Artes* (10 sezonų), *New York Metropolitan Opera* (per 1965–1966 m. sezoną) ir Čikagos lietuvių operos pastatymuose. Pastarajame išeivių teatre atliko dainininko partijas Jurgio Karnavičiaus „Gražinoje“ (1967 m.); Gaetano Donizetti „Meilės eleksyre“ (1975 m. ir 1990 m.). Iš viso sukūrė apie 170 vaidmenų, į plokšteles įrašė dešimt Antonino Dvoržako kūrinių.

Koncertavo su Čikagos, Bostono, Filadelfijos Pitsburgo, Klivlendo, San Fransisko ir kt. simfoniniais bei su Niujorko filharmonijos orkestrais. Nuo 1984 metų įvairiuose JAV universitetuose dėstė operinį dainavimą.

Žmona Nijolė Lipčiūtė-Voketaitienė – žinoma JAV manekenė ir fotomodelis.

## Įvertinimas
* Rokfelerio premija (1964 m.)
* Lietuvos didžiojo kunigaikščio Gedimino ordino Komandoro kryžius (2009 m.)
* Apie dainininko kūrybą Agnė Marcinkevičiūtė sukūrė dokumentinį filmą „Prisimenu motinos balsą“.

## Šaltiniai
*  Arnold Voketaitis // operissimo.com 
* *Voketaitis, Arnoldas* // Jungtinių Amerikos Valstijų lietuviai. Biografijų žinynas, II tomas. – Vilnius: Mokslo ir enciklopedijų leidybos institutas, 1998
Andrius Strupinskas

**Andrius Strupinskas** MIC (1829 m. vasario 4 d. – 1892 m. lapkričio 24 d. JAV) – Romos katalikų kunigas, vienuolis Lietuvoje ir JAV.

## Biografija
Gyvendamas Lietuvoje įstojo į Marijonų vienuoliją. Matomai buvo prisidėjęs prie 1863 m. sukilimo, nes po numalšinimo suskubo išvažiuoti iš carinės Rusijos. Tuo metu civilinė valdžia skatino katalikų dvasininkus emigruoti iš Imperijos, siekdama taip sumažinti Katalikų bažnyčios įtaką gyventojų tarpe. A. Strupinskui buvo pažadėta mokėti metinę 150 rublių pensija, padengtos kelionės išlaidos iki valstybinės sienos bei suteiktos kt. išvykimo lengvatos. 1866 m. liepos 8 d. Virbalyje jis galutinai atsisveikino su Lietuva.

Kelionės tikslas – Bolivija, kurioje A. Strupinskas dirbo sielovados darbą septynerius metus. (Literatūroje kai kur nurodoma, kad 1866 m. kunigas iškart emigravo į JAV). Matyt Bolivijoje gyvenimo sąlygos nebuvo kun. A. Strupinsko sveikatai labai palankios, nes 1873 m. atvyko į Paryžių gydytis. Viešbutyje jį apvogė, dingo ne tik pinigai, bet ir kunigystę patvirtinantis dokumentas.

1873 m. Andrius Strupinskas laivu dar kartą perplaukė Atlantą ir apsigyveno JAV, neoficialia lietuvių emigrantų sostine vadinamame Šenandoa mieste. Išeiviams iš Lietuvos gausiai aukojant, čia 1874 m. buvo pastatyta medinė Šv. Kazimiero bažnyčia, kuri įregistruota kaip *lenkų katalikų*. Tarp tikinčiųjų dėl šios registracijos prasidėjo trintis, galiausiai teismas šventovę pripažino lenkų parapijiečiams. Nesėkmės kaltininku lietuvių emigrantai įvardijo kun. A. Strupinską ir 1877 m. jis iš Šenandoa buvo iškeltas. Net ir gyvendamas Bronkse ir vėliau pas gimines Nedzinskus Gilbertone, kunigas rūpinosi Pensilvanijos valstijos lietuvių kalnakasių sielovada, lankydavo išeivius Mount Karmelio, Mahanoi Sičio ir regiono kt. miestuose.

Andrius Strupinskas mėgo ir literatūrinę veiklą. Lietuvos nacionalinėje Martyno Mažvydo bibliotekoje saugomas jo 18 psl. rankraštis *Iš praeities gyvenimo Tamošiaus Astrausko, gyvenusio Amerikoje nuo 1866 metų*. Savo laiškuose į Suvalkiją kunigas palankiai aprašydavo gyvenimo JAV sąlygas, tuo pačiu skatindamas emigruoti. 1874 m. balandžio 30 d. Šenandoa mieste buvo išspausdinta giesmė *Wieszpaties sawo szaukiuosi*, pirmasis lietuviškas tipografinis tekstas Amerikoje. Šio kūrinio autorystė priskiriama A. Strupinskui arba Augustinui Zaicui.

Absoliuti dauguma tais laikais atvykusių iš Lietuvos buvo menkai sąmoningi, nedaug mokslo teragavę valstiečiai. Kun. A. Strupinskas jų tarpe vystė ne tik pastoracinę veiklą, bet ir patarinėjo medicininiais klausimais – propagavo tuo metu populiarėjančią kun. Sebastijono Kneipo (1821–1897) sukurtą sveikatinimo sistemą.

Palaidotas Šenandoa Šv. Jurgio parapijos lietuviškose kapinėse.

## Šaltiniai
Nasdaq Riga

__NOTOC__
**„Nasdaq Riga“** (*iki 2015 m. – Nasdaq OMX Riga*) – vienintelė reguliuojama biržos operatorė Latvijoje, teikianti prekybos, listingo ir informacijos paslaugas. Ją valdo JAV VP biržų operatorė „Nasdaq“. „Nasdaq Riga“ kartu su „Nasdaq Vilnius“, „Nasdaq Tallinn“ sudaro bendrą „Nasdaq Baltic“ rinką. 2017 m. „Nasdaq“ Šiaurės šalių ir Pabaltijo biržų apyvarta siekė 704 mln. eurų, „Nasdaq Baltic“ – 259 mln. eurų, „Nasdaq Riga“ – 14 mln. eurų.

## Prekybos laikas
Prekyba vertybiniais popieriais vyksta darbo dienomis 10:00 - 16:00. 

## Akcijų indeksas
* OMX Riga

## Nuorodos
* Nasdaq Baltic 

## Šaltiniai
Aleksandras Karuža

**Aleksandras Karuža** (1906 m. vasario 28 d. Didžiajame Naugarde – 1981 m. kovo 5 d. Vilniuje) – iškilus Vilniaus krašto pedagogas.

## Biografija
Gimė Rusijos imperijos kariuomenės liktinio Antano Karužos daugiavaikėje šeimoje. Po Pirmojo pasaulinio karo Karužai iškeliavo į Lietuvą ir 1922 m. sausio 1 d. pasiekė Vilnių. Tų pačių metų vasario 15 d. mirė motina Konstancija, o po trijų dienų ir tėvas Antanas – abu karantine užsikrėtę vidurių šiltine. Našlaičiais likusius penkis vaikus Vilniaus švietimo draugija „Rytas“ apgyvendino prieglaudoje, jie pradėjo mokytis Vilniaus mokyklose. Sesuo Marija Karužaitė-Horodničienė tapo garsia Lietuvos oftalmologe, o brolis Antanas Karužas – žinomu Lenkijos pianistu ir muzikos pedagogu, Lenkijos muzikos įrašų režisūros mokyklos įkūrėju.

1925 m. baigęs Vilniaus Vytauto Didžiojo gimnaziją, A.Karuža įstojo į Vilniaus lietuvių mokytojų seminariją (1927 m. ją lenkų administracija uždarė ir Aleksandras seminarijos nebaigė). Vėliau dirbo Lietuvių mokslo draugijoje, gyveno švietimo draugijos „Rytas“ bendrabutyje. 1929 m. eksternu išlaikė egzaminus pradinės mokyklos mokytojo vardui gauti ir po metų buvo paskirtas lietuvių švietimo draugijos Pašaminės mokyklos mokytoju. Ši lietuvių mokykla buvo vienintelė, kuriai lenkų valdžia tarpukariu leido veikti nekliudomai.

1931 m. Aleksandras Karuža vedė Sofiją Murauskaitę, 1932 m. jiems gimė dukra Giedrė, 1943 m. – sūnus Jaunius, o 1945 m. – dukra Aušra. 1933 m. kaime buvo įkurtas Vilniaus krašto kultūros švietimo draugijos Pašaminės skyrius (pirmininke Sofija Karužienė), atidaryta lietuviška skaitykla. Mokykla buvo pavadinta Dr. Vinco Kudirkos vardu.

Nuo 1939 m. A.Karuža dirbo vienos iš Vilniaus pradinės mokyklos vedėju, miesto švietimo skyriaus inspektoriumi. Po Antrojo pasaulinio karo neakivaizdžiai studijavo geografiją Vilniaus pedagoginiame institute, kurį 1949 m. baigė su pagyrimu. Buvo paskirtas Lietuvos TSR švietimo ministerijos inspektoriumi, 1953–1968 m. dirbo Vilniaus 11-osios vidurinės mokyklos direktoriumi. 1960 m. jam suteiktas LTSR nusipelniusio mokytojo vardas. 1970 m. išėjo į užtarnautą poilsį.

## Šaltiniai
* ''Pašaminė ir jos mokykla.'' (Parengė Valentas Šiaudinis)
Antanas Karužas

**Antanas Karužas**,  (1911 m. birželio 26 d. Didžiajame Naugarde – 1997 m. sausio 16 d. Varšuvoje) – žinomas Lenkijos pianistas, Varšuvos Frederiko Šopeno muzikos universiteto profesorius. Lenkijos muzikos įrašų režisūros mokyklos įkūrėjas.

## Biografija
Gimė Rusijos imperijos kariuomenės liktinio Antano Karužo daugiavaikėje šeimoje. Po Pirmojo pasaulinio karo Karužai iškeliavo į Lietuvą ir 1922 m. sausio 1 d. pasiekė Vilnių. Tų pačių metų vasario 15 d. mirė motina Konstancija, o po trijų dienų ir tėvas – abu karantine užsikrėtę vidurių šiltine. Likę našlaičiais penki vaikai pradėjo mokytis Vilniaus mokyklose. Brolis Aleksandras Karuža tapo žymiu pedagogu, o sesuo Marija Karužaitė-Horodničienė – garsia oftalmologe.

Antanas Karužas lankė miesto lenkišką pradinę mokyklą, vėliau – lietuvišką Vytauto Didžiojo gimnaziją. Gyveno Vilniaus švietimo draugijos „Rytas“ našlaičių prieglaudoje, po to bendrabutyje. Mokėsi skambinti fortepijonu pas kompozitorių Konstantiną Galkauską. 1931 m. įstojo į Vilniaus universiteto Filologijos fakultetą, kartu studijavo Vilniaus M.Karlovičiaus konservatorijos Zofijos Romaškovos ir Stanislovo Špinalskio fortepijono klasėse. Filologijos studijas teko nutraukti. Po konservatorijos baigimo, Antrojo pasaulinio karo metais, dirbo Vilniaus radiofone. Artėjant frontui, nusprendė trauktis į Vakarus. Lenkijoje sutiko savo buvusį profesorių S. Špinalskį, kuris pakvėtė likti dėstytojauti Poznanės Aukštojoje muzikos mokykloje (dab. Ignoto Jano Paderevskio muzikos akademija). Koncertavo kaip pianistas. 

1953 m. su žmona persikėlė į Varšuvą. Dirbo Valstybinėje garso įrašų studijoje, vėliau pavadintoje *Polskie Nagrania „Muza”*. Nuo 1954 m. dėstė Frederiko Šopeno muzikos universitete, vienas iš Muzikinės režisūros fakulteto įkūrėjų šioje aukštojoje mokykloje. Specializavosi muzikinės režisūros, partitūros fonagrafinės analizės dėstyme. 1970 m. jam suteiktas profesoriaus vardas, buvo paskirtas Režisūros ir įrašų katedros vedėju. 1972–1979 m. Aukštųjų garso įrašų kursų vadovas. 1973 m. pas jį stažavosi Lietuvos žinomas muzikologas, garso režisierius ir kompozitorius Vytautas Bičiūnas. 

Pokaryje daug kartų lankėsi Lietuvoje. Kartu su žmona Irena palaidoti Varšuvos Povonzkų kapinėse. Jo atminimui Lenkijoje rengiamas Nacionalinis klasikinės muzikos įrašų konkursas. 

## Įvertinimas
* *Grand Prix Academie du Disque* su „Auksinio Orfėjaus” plakete už Kšyštofo Pendereckio „Pasijos” įrašą. (Paryžius, 1967 m.)
* *Grand Prix Academie du Disque Charles Cross* už Karolio Šimanovskio operos „Karalius Rodžeris” įrašą. (Paryžius, 1970 m.)
* UNESCO Tarptautinės Kompozitorių Tribūnos apdovanojimas už Kazimiero Serockio „Swinging Music” įrašą. (Paryžius, 1971 m.)
* *Grand Prix Academie du Disque Charles Cross* už Kšyštofo Pendereckio „Aušrinės” įrašą. (Paryžius, 1974 m.)
* Lenkijos Atgimimo kryžius (1969 m.)
* Lenkijos Nacionalinės edukacinės komisijos medalis
* Lenkijos Kultūros ir meno ministerijos I laipsnio apdovanojimas (1967 m.)  
* Lenkijos Kultūros ir meno ministerijos II laipsnio apdovanojimas (1972 m., kartu su kitais)

## Šaltiniai
* ''Pašaminė ir jos mokykla.'' (Parengė Valentas Šiaudinis)
Nijolė Voketaitienė

**Nijolė Lipčiūtė-Voketaitienė**, , sceninis vardas *Nijole* (1935 m. balandžio 9 d. Plungėje) – JAV lietuvė, žinoma manekenė.

## Biografija
Artėjant Antrojo pasaulinio karo frontui su motina pasitraukė į vakarinę Vokietijos dalį. Gyveno DP stovykloje Oldenburge, dalyvavo skautų veikloje. 1950 m. šeima persikėlė į JAV. Nijolė Lipčiūtė Čikagoje siekė vidurinio išsilavinimo, kartu mokėsi baleto studijoje. Baigė lituanistinę mokyklą, priklausė skautų ir ateitininkų organizacijoms. 1958 m. Čikagos Šv. Ksavero universitete įgijo biologijos bakalauro diplomą, po to šešerius metus šioje aukštojoje mokykloje dirbo mikrobiologijos asistente.

Apie 1961–62 m. pradėjo dirbti ir kaip manekenė. 1966–69 m. priklausė Čikagos modelių agentūrai *A+*. 1969–1983 m. buvo sudariusi kontraktą su *Shirley Hamilton Talant* agentūra. Demonstravo *Versace*, *Fendi*, *M.Bohan* ir kt. žinomų mados namų sukurtą aprangą, buvo modeliu žinomiems mados dizaineriams *Valentino*, *B. Bisoulis*, *J. ir C. Couture*, *C. Scott* bei kt. 1968 m. ir 1969 m. laikraščio *Chicago Tribune* buvo įrašyta į geriausių modelių sąrašą.

Nuo 1983 m. dėstė JAV Tarptautinėje reklamos ir dizaino akademijoje (), 1985–89 m. buvo Modelių skyriaus direktore. Pagal kontraktą dirbo su *Elite* agentūra, buvo *American Express*, *Chicago Place*, *McDonald’s*, *United Airlines* ir kt. žinomų kompanijų fotomodeliu. Jos demonstruojamų rūbų nuotraukas spausdino *Lands End*, *Sears*, *Montgomery Ward* katalogai.

Nijolė Voketaitienė priklausė Čikagos modelių draugijai, buvo išrinkta valdybos nare bei Standratų ir etikos komiteto pirmininke. Vyras – garsus operos solistas Arnoldas Voketaitis.

## Šaltiniai
* *Voketaitienė, Nijolė* // Jungtinių Amerikos Valstijų lietuviai (Biografijų žinynas, II tomas) – Vilnius: Mokslo ir enciklopedijų leidybos institutas, 2002 psl. 506
Šaukliškių karjerai

**Šaukliškių karjerai** – 5 karjerų tvenkinių grupė Lietuvoje, Kupiškio rajone, Subačiaus miesto šiaurvakariniame pakraštyje. Sudaryti išeksploatavus žvyro išteklius ir prisipildžius vandens. Tvenkiniai išsidėstę ratu. Vieną nuo kito tvenkinius skiria keliasdešimt metrų atstumai. Krantai žemi, daugiausia apaugę medžiais ir krūmynais, vietomis pelkėti. Iš vakarų prieina Stračnių miškas. Rytinėje pakrantėje įsikūręs Šaukliškių kaimas, nutiestas kelias . Į pietus nuo tvenkinių teka Viešinta. Tvenkiniai pagal lokalizaciją vienas kito atžvilgiu:
* šiaurrytinis tvenkinys: plotas 2,4 ha, kranto linija 1,04 km, altitudė 68 m. 
* rytinis tvenkinys: plotas 1,2 ha, kranto linija 0,66 km, altitudė 68,2 m. 
* šiaurvakarinis tvenkinys: plotas 3,3 ha, kranto linija 1,6 km, altitudė 68,1 m. 
* pietvakarinis tvenkinys: plotas 2,8 ha, kranto linija 0,82 km, altitudė 67,9 m. 
* pietinis tvenkinys: plotas 2,4 ha, kranto linija 0,94 km, altitudė 67,8 m. 

Tvenkiniai nenutekantys, priklauso Lėvens upės baseinui.

## Šaltiniai
Puošnioji fregata

**Puošnioji fregata** (*Fregata magnificens*) – irklakojinių (*Pelecaniformes*) šeimos jūrinis paukštis. Sutinkama virš tropikų ir subtropikų vandenų šalia Amerikos, tarp šiaurės Meksikos ir Ekvadoro Ramiojo vandenyno pakrantėje, taip pat tarp Floridos ir pietų Brazilijos  palei Atlanto pakrantę. Yra populiacijų Galapagų salose Ramiajame vandenyne ir Žaliojo Kyšulio salose Atlante.

## Biologija

Puošnioji fregata tarp fregatų yra didžiausia, jos ilgis 89–114 cm. Paukštis turi ilgus siaurus sparnus, kurie išskleisti siekia 2,17–2,44 m, ir giliai iškirptą uodegą. Turi trumpas kojas, ilgą snapą, gale – kablio formos. Ant žemės nerangus, tačiau greitai ir vikriai skraido. Plunksnos daugiausiai juodos su atspalviais. Lytys skiriasi savo dydžiu bei išvaizda – patelė kiek didesnė už patiną, turi baltą krūtinę ir papilvę. Poravimosi laikotarpiu patinas demonstruoja išskirtinį kaklo maišelį, kuris yra ryškiai raudonas, primena išsipūtusį kamuolį.

Nors yra jūrinis paukštis, bet vandens vengia, ant jo netupia ir nenardo. Gaudo žuvis (tarp jų – skraidančias) vandens paviršiuje. Fregata sklandydama ore akylai stebi žvejojančius vandens paukščius. Užsiima kleptoparazitizmu – vagia kitų paukščių maistą. Staiga užpuolusi gali lenktu snapu išplėšti žuvį. Persekiodama paukščius priverčia atryti ir išmesti maistą, kurį čia pat ore pačiumpa.

Fregata praleidžia dienas ir naktis skraidydama, vidutiniškai 10 km/h greičiu, nuskrisdama iki 223 km prieš nusileidimą. Pakyla naudodamasi termikų oro srovėmis iki 2500 m aukščio.


Magnificent frigatebird (female) 01.jpg|Patelė
Fregata magnificens.JPG|Patinas su išpūstu kaklo maišeliu
Fregata magnificens -Puerto Vallarta, Mexico -male-8.jpg|Patinas Meksikoje
FregataMagnificens-Couple.JPG|Pora tuoktuvių metu
Mannetje fregatvogel in vlucht op Galapagos, -22 juli 2008 a.jpg|Patino skrydis Galapagų salose


## Šaltiniai
Musė (Varėnė)

**Musė** – upė Lietuvoje, Trakų ir Varėnos rajonuose; Varėnės kairysis intakas (Merkio baseinas). Išteka iš Dumblio ežero į šiaurę nuo Taučionių. Teka daugiausia pietvakarių kryptimi – aukštupyje laukais ir pievomis, paskui – Dusmenų miškais. Įteka į Varėnę 19,1 km nuo jos žiočių, ties Pamusiais.

Aukštupio ir vidurupio vaga ištiesinta.

Didesnės gyvenvietės prie Musės: Taučionys, Ūta, Meškučiai, Pamusėliai, Pamusiai.

## Šaltiniai
Ansel Adams

**Ansel Easton Adams** (1902 m. vasario 20 d.–1984 m. balandžio 22 d.) – amerikiečių fotografas ir gamtosaugininkas, žinomas dėl nespalvotų gamtos kraštovaizdžių fotografijų.

## Biografija

Iš mokyklos išmestas už prastą elgesį, išsilavino namuose. Paauglystėje mokėsi groti pianinu ir fotografuoti. Būdamas septyniolikos jis įstojo į „Sieros Nevados kalnų“ gamtosaugos draugiją. Joje išbuvo iki pat savo mirties, kurį laiką ėjo direktoriaus pareigas.

Pirmosios A. Adamso nuotraukos buvo publikuotos 1921 m. 1940-aisiais pradėjo dirbti komerciniu fotografu ir juo dirbo iki 1970-ųjų. Pavyzdžiui, 1941 m. iš Vidaus reikalų ministerijos gavo užsakymą nufotografuoti nacionalinius parkus ir indėnų rezervatus. Iš to nepraturtėjo, tačiau gyvenimo pabaigoje jam pavyko praturtėti. Už vieną nuotraukų seriją jis susižėrė 25 milijonus JAV dolerių. Tai buvo 1941 m. padaryta nuotrauka „Mėnulio patekėjimas Hernandese, Naujojoje Meksikoje“ (). Jos 8x10 colių dydžio negatyvas laikomas vienu brangiausių pasaulyje. 2006 m. ji buvo parduota už 609 600 JAV dolerių „Sotheby's“ aukcione.

Paskutiniais savo gyvenimo metais nebedarė fotografijų, nes skundėsi silpnėjančia sveikata, bet užsiėmė senų nuotraukų ryškinimu. Pastaroji nuotrauka ir buvo viena iš anksčiau darytų tik vėliau išryškintų.

1974 m. A. Adamsas buvo surengęs asmeninę parodą Niujorko Metropoliteno meno muziejuje. Už viso gyvenimo nuopelnus saugant gamtą 1980-aisiais JAV prezidentas Džimis Karteris jį apdovanojo Laisvės medaliu – aukščiausiu nacionaliniu apdovanojimu. 1984 m.  mirė, po kovos su vėžiu neatlaikė jo širdis.

## Gamtosauga

Dažniausiai fotografavo JAV vakarus, ypač dabartinio Josemičio nacionalinį parko teritoriją, kurioje jis lankėsi kasmet nuo 1916 m ir kovojo už jos apsaugą. 1938 m. buvo išleistas Siera Nevados kalnams skirtas fotoalbumas, kuris, pasiekęs JAV Kongresą, sukėlė nemažai diskusijų apie valdžios urbanizacijos užmojus. Galiausiai, po A. Adamso kalbos Kongrese, 1940-aisiais, Josemitų lyguma buvo paskelbta nacionaliniu parku. Savo paskutiniame interviu jis prisipažino: „Kai pirmą kartą pamačiau Josemitų viršukalnes, tai buvo tarsi apreiškimas. Nieko panašaus prieš tai nei regėjau, nei įsivaizdavau. Ir tai liko su manimi visam gyvenimui.“

## Galerija

File:Looking across lake toward mountains, "Evening, McDonald Lake, Glacier National Park," Montana., 1933 - 1942 - NARA - 519861.jpg|Ledyno nacionalinis parkas
File:Adams The Tetons and the Snake River.jpg|Grand Titono nacionalinis parkas
File:Ansel Adams - National Archives 79-AA-T03.jpg|Josemičio nacionalinis parkas


## Šaltiniai
Ana Upmalė

**Ana Upmalė**,  (1897 m. birželio 11 d. Ratkūnų dvare, dab. Rokiškio rajonas – 1930 m. balandžio 6 d.) – pedagogė, Latvijos blaivybės sąjūdžio įkūrėja ir vadovė.

## Biografija
Gimė Veinbergų šeimoje, Kauno gubernijos Ratkūnų dvare prie Neretos upės, kurios kitas krantas priklausė jau Kuršo gubernijai. Mokėsi Neretos kaimo mokykloje, vėliau – Neretos valsčiaus Kesterų parapijinėje mokykloje. Po kursų baigimo, nuo 1913 m. lankė Jeseno gimnaziją Rygoje. Prasidėjo Pirmasis pasaulinis karas ir šią mokyklą evakuavo į Sankt Peterburgą. Nors Ana Veinberga ir toliau lankė gimnaziją, bet įgyti brandos atestatą sutrukdė karo sunkumai.

1918 m. ji grįžo į Lietuvą, prie Biržų įsidarbino mokytoja Skerstonų (? – ) pradinėje mokykloje. Po to persikėlė į Latviją, mokytojavo Elkšnių valsčiaus Lieljanių kaimo mokykloje.

Nuo 1920 m. dirbo pedagoginį darbą Ritės pradinėje mokykloje (prie Jėkabpilio). Matydama skaudžias alkoholio vartojimo pasekmes kaimiečių tarpe mokytoja ryžosi kovoti su šiuo blogiu: 1923 m. lapkričio 18 d. šioje mokykloje ji įkurė blaivybės organizaciją „Cerības pulcina“ (). Jos nariai – pradinių klasių mokiniai – pasirašydavo raštišką pasižadėjimą tapus suaugusiems niekada nevartoti alkoholio. Ši kukli inciatyva pasirodė patraukli ir netrukus panašūs mokinių *rateliai* atsiranda Kuldygoje, Liepojoje, Valmieroje ir kt. Susikūrusi bendranacionalinė organizacija jau 1927 m. jungė 20 000 narių, buvo priimti įstatai pagal Suomijos ir Didžiosios Britanijos antialkoholinių organizacijų pavyzdžius. Prie Latvijos Blaivybės sąjūdžio organizacijos „Cerības pulcina“ buvo steigiami orkestrai ir kiti saviveiklininkų kolektyvai, leidžiama spauda.

Ana Upmalė mirė sulaukusi vos trisdešimt dviejus metus, palaidota Rygos Rainio kapinėse.

## Šaltiniai
* ''Skolotāja Anna Upmalis, dzim. Veinbergs †'' // Jaunā Balss Nr.5 (1930.12.05)
Andrius Ryliškis

**Andrius Ryliškis** (1897 m. lapkričio 30 d. Malkavoje (dab. Mogiliavo sritis Baltarusijoje) – 1975 m. kovo 4 d. Garlande, Arkanzaso valstija, JAV) – Lietuvos pedagogas, Šaulių sąjungos aktyvistas.

## Biografija
Gimė ir augo lietuvių kaime Baltarusijoje, į kurį iš Saldutiškio dvarui priklaususio kaimelio buvo priversti 1885 m. išsikelti jo seneliai. Radomlio katalikų parapijos klebonas išmokęs jį lietuviškai skaityti, palaikė tautinę dvasią. 

Prasidėjo Pirmasis pasaulinis karas, 1916 m. A.Ryliškis mobilizuotas į carinės Rusijos kariuomenę. Buvo sužeistas, 1917 m. baigė praporščikų mokyklą. 1918 m. atsidūrė Darbininkų ir valstiečių Raudonojoje armijoje. Dėl patirtų sužeidimų į frontą nebebuvo siunčiamas, tarnavo daugiausiai Kaukaze. 1922 m. buvo demobilizuotas, išsirūpino Lietuvos pilietybę.

1924m. gruodžio mėnesį atvyko gyventi į pasienio miestelį Pirmąją Varėną (Varėnos geležinkelio stoties gyvenvietė, oficialiai vadinama Antrąja Varėna tuo metu priklausė Lenkijai) ir buvo paskirtas pradžios mokyklos mokytoju. Jo pastangų dėka miestelyje įkurtas Šaulių sąjungos skyrius, 1928 m. aikštėje pastatytas paminklas Nepriklausomybės dešimtmečiui paminėti. 1930–1933 m. iškilo erdvūs Šaulių namai, kuriuose veikė biblioteka ir skaitykla. Mokyklai suteiktas M.K.Čiurlionio vardas, su mokinių pagalba buvo sutvarkyti Nepriklausomybės kovose žuvusių karių kapai. Mokytojo palaikomi Varėnoje veikė: jaunimo choras, dramos ratelis ir orkestras, suburta ugniagesių komanda. Kartu su gydytoju Albinu Grigaičiu Glūko kaime įkurtoje Džiovos sanatorijoje pacientams rengdavo kultūrines programas. 

 
Antrojo pasaulinio karo pabaigoje A. Ryliškis pasitraukė į Vokietiją, o 1949 m. persikėlė į JAV, gyveno Čikagoje. 1974 m. išleido autobiografinę knygą „Fragmentai iš praeities miglų“.

## Atminimo įamžinimas
* 1991 m. prie mokyklos senojo pastato atidengta memorialinė lenta su A. Ryliškio bareljefu
* Senosios Varėnos vidurinė mokykla pavadinto jo vardu
* Senojoje Varėnoje viena gatvių pavadinta A.Ryliškio vardu

## Šaltiniai
* Andrius Ryliškis 
* A. Ryliškio „Fragmentai iš praeities“ // Aidai, 1977
* Doc. dr. Gražina Jaronienė. ''Lietuvos pirmajai valstybinei džiovos sanatorijai Varėnoje 75-eri (3)'' // Mokslo Lietuva,  Nr 14 (260) 2002 m.  liepos 18 – rugsėjo 4 d.
Antanas Deksnys (1867)

**Antanas Deksnys** (1867 m. lapkričio 25 d., Butėniškyje (dab. Rokiškio raj.) – 1949 m. birželio  28 d., East St. Louis (JAV)) – katalikų kunigas, JAV lietuvių visuomenės veikėjas. 

## Biografija
Augo religingoje šeimoje, brolis Juozapas taip pat tapo kunigu. Antanas Deksnys, baigęs Vilniaus kunigų seminariją, 1894–1900 m. tarnavo vikaru Vilniaus katedroje. 1900 m. paskirtas Hruzdovo Oborek (prie Lydos) bažnyčios klebonu, o 1902 m. – laikinuoju Semeliškių Šv. Lauryno bažnyčios administratoriumi. 1902–1909 m. buvo Pivašiūnų Švč. Mergelės Marijos Ėmimo į dangų bažnyčios klebonu. Turėjo gražų balsą, kartais pasikviesdavo kaimynystėje gyvenusį Kiprą Petrauską, tada bažnyčioje parapijiečiai girdėdavo dviejų tenorų atliekamas giesmes. 1906 m. buvo Trakų apskrities rinkiku – specialios komisijos, renkančios deputatą į Pirmąją Rusijos dūmą, nariu. 1907 m. vienai stačiatikių šeimai slapta suteikė religinius patarnavimus, vėliau šis įvykis iškilo į viešumą. Vengdamas bausmės, iš Austrijos-Vengrijos uosto Triesto 1909 m. emigravo į Ameriką. 

Jungtinėse Amerikos Valstijose aktyviai įsijungė į tautiečių religinį gyvenimą: Uticoje (Niujorko valstija) įkūrė lietuvių parapiją, Kewanee miestelyje taip pat suorganizavo lietuvių parapiją ir pastatė bažnyčią. 1918–1925 m. klebonavo Grand Rapids mieste (Mičigano valstija), kur pastatė bažnyčią ir praplėtė parapijinę mokyklą. Priėmė JAV pilietybę. 

1934 m. grižo į Lietuvą. Paskirtas Želvos Šv. Ignaco Lojolos bažnyčios klebonu, 1937 m. perkeltas klebonauti į Pivašiūnų bažnyčią. Kai 1940 m. Raudonajai armijai užėmė Lietuvą, kaip JAV pilietis privalėjo išvykti iš šalies. Išplaukė į Ameriką, Čikagoje apsigyveno pas sūnėną kunigą Antaną Deksnį (1906–1999). Vėliau kartu su giminaičiu kunigu persikėlė į East St. Louis miestą, kur ir mirė. Palaidotas Lietuvių Šv. Kazimiero kapinėse Čikagoje. 

## Šaltiniai
Adomas Žeimys-Žeimavičius

**Adomas Žeimys-Žeimavičius** (1854 m. Kontaučiuose, dab. Telšių rajonas) – 1909 m. gruodžio 30 d. Pelekuose, dab. Baltarusijos Breslaujos rajonas) – Lietuvos kunigas, Katalikų bažnyčios istorikas ir literatas.

## Biografija

Dirbo vaistinėje, 1889 m. baigė Kauno kunigų seminariją ir buvo įšventintas kunigu. Tarnavo Varniuose (1890–1893 m.), Ylakiuose (1893–1895 m.), Vosyliškėse (apie 1896–1904 m.), Apse. Apie 1905 m. paskirtas kunigu į Pelekų Šv. apaštalo Jokūbo bažnyčią, pastoracinį darbą joje dirbo iki mirties. Aktyviai dalyvaudavo visuomeniniame darbe: Apse įsteigė „Saulės" draugijos skyrių, Pelekuose savo lėšomis pastatė Liaudies namus ir juose įrengtoje slaptoje lietuviškoje mokykloje pats dėstė. Rašė straipsnius į Žemaičių ir Lietuvos apžvalgą, Tėvynės sargą, Vienybę Lietuvninkų, Viltį ir kt. Tilžėje *A. Judučio iš Daubų* slapyvardžiu išspausdino knygutę Lietuvos bažnyčių istorijos temomis.

Palaidotas Pelekų Šv. apaštalo Jokūbo bažnyčios šventoriuje, išlikęs antkapinis paminklas.

## Bibliografija
* Maskolų nedorybės Kražiūse 1893. Rokytų, arba Kenstaiczių bažnyczia Žemaičiuose. 1886. [Parašė A. Judutis isz Daubų]. Tilžėje: kasztu ir spaustuvėje Otto v. Mauderodės, 1894 

## Šaltiniai
Albertas Storostas

**Albertas Storostas** arba **Albertas Storosta**,  (1878 m. gegužės 1 d. Naujakiemyje (Pilkalnio apskritis Prūsijos karalystėje) – 1905 m. vasario 15 d. Įsrutyje) – Mažosios Lietuvos muzikas, pirmasis lietuvninkų kompozitorius.

## Biografija
Gimė iškilioje mokytojo Anskio Storosto ir Marijos Ašmonaitės šeimoje. Kartu su Albertu augo: Jonas (1867–1945), Vilhelmas (1868–1953), Frydrichas (1869–1957), Marija (1871–1950), Jurgis (1872–1937), Gotfrydas (1873–1873), Magdalena (1873–1950), Hermanas (1876–1916) ir Christianas (1880–1881). Jurgis tapo žinomu istoriku, o kitas brolis – Vilhelmas (Vydūnas) – garsiu filosofu ir rašytoju. Užaugusios seserys pasuko amatininkių keliu ir gamino skrybėlaites, o likusieji broliai dirbo mokytojais: Jonas – Spartesniojoje mokykloje Klaipėdoje, Frydrichas – Tilžėje, Hermanas – Berlyne.

Albertas Storostas lankė tėvo vadovaujamą pradinę mokyklą Naujakiemyje, nuo mažens skambino fortepijonu, griežė smuiku ir vargonavo. 1898 m. baigęs Ragainės mokytojų seminariją dirbo vargonininku Valtarkiemyje ir Stolbeikiuose. Privačiai paruoštas Tilžės Karališkosios muzikos mokyklos direktoriaus P. W. Wolffo, 1901–1902 m. studijavo Berlyno Karališkajame akademinės bažnytinės muzikos institute. Profesorius R. Radecke dėstė harmoniją ir vargonus, prof. T. Krause – dainavimą ir bažnytinį giedojimą, prof. H. Schroederis – partitūrų skaitymą ir kamerinį ansamblį. Po baigimo įgijo muzikos ir dainavimo mokytojo bei vargonininko kvalifikaciją.

Mirė jaunas, būdamas vos dvidešimt šešerių metų.

## Kūryba
Per savo trumpą gyvenimą A. Storostas suspėjo sukurti nemažai originalių dainų ir giesmių: „Našlaitė“, „Lietuvos žodelis“, „Gritutė“, „Lietuvos kalba ir daina“ ir kt. Jo harmonizuotas liaudies dainas per koncertus atlikdavo Tilžės Lietuvių giedotojų draugijos choras. Be to parašė muzikinių kūrinių brolio Vydūno dramoms „Pasiilgimas veldėtojo“, „Išvaduotojas“ ir „Atbudimas“. Albertas Storostas ir Vydūnas buvo pradėję kurti operą „Gilanda“. Ji liko nepabaigta, bet išlikusi šio kūrinio chorinė daina įvardijama kaip pirmasis lietuvių operos muzikos fragmentas.

Kūryba paskelbta vienuose pirmųjų Lietuvoje chorinių dainų rinkinių: „Lietuvos Aidos“ (1904 m.) ir „Lietuvos varpeliai“ (1909 m.).

## Išnašos

## Šaltiniai
* Prof. Daiva Kšanienė. ''Albertas Storosta'' // mazoji-lietuva.lt 
* Daiva Kšanienė. ''Vydūno dainų rinkinių sukaktis'' // durys.diena.lt
* Daiva Kšanienė. ''Mažosios Lietuvos dainius'' // durys.diena.lt
Apsiaustas (reikšmės)

**Apsiaustas** gali reikšti:

* Apsiaustas
* Apsiaustas (smegenys) – galvos smegenų pusrutulių paviršinis sluoksnis, išraižytas smegenų vingiais ir vagomis.
Apsiaustas

**Apsiaustas** – viršutinis drabužis, skirtas apsaugai nuo vėsos bei lietaus.

Gali būti su rankovėmis arba be rankovių. Apsiaustas be rankovių dar vadinamas pelerina.

## Išnašos

## Nuorodos